કાગડી : બોલતા જ નહીં, ત્યાં તો મોટા મોટા સાહેબો પણ રાત-દિવસ ફફડ્યા કરે છે. રહેવાનું મોટા મોટા બંગલાઓમાં પણ રાત-દિવસ સિક્યોરિટીઓવાળા બંદૂકડી લઈને ફર્યા કરે. આપણા માળામાં બચ્ચાં અધરાતે મધરાતે પાંખ ફફડાવે તો સિક્યોરિટીવાળો સમજે, ઝાડમાં આતંકવાદી છુપાયો છે. બીકનો માર્યો એ ભડાકો કરી નાખે તો આપણે જીવથી જઇએ. બધાં અધ્ધર જીવે જીવતા હોય છે. એવી અંજપાવાળી શાંતિમાં મને ગોઠે નહીં. ત્યાં તો તને બોલાવવા કાઆઆ.....કાઆઆ.... કરવાની મારી હિમ્મત ન ચાલે. આપણે તો અહીં કોઈની બીક તો નહીં, એ ય ને જ્યાં ને ત્યાં ઉકરડા, જાતભાતનું ભોજન. અને હવે તો વરસાદ થયો એટલે ઉકરડામાં જીવડાં જ જીવડાં.